《越台 其一》
明代·李待问

海色晴分映远空，野棠笼翠故山中。葡萄祇道骄秦尉，扶荔曾闻筑汉宫。

鸿雁影沉沧屿月，鹧鸪啼咽绿杨风。歌尘不惹千秋恨，赢得高台挂夕风。

作者简介：广东海南人，字葵孺。万历间进士，累升佥都御史，巡抚应天。天启间魏忠贤生祠遍吴中。待问抵南京，置生祠不顾，诣孝陵毕即疾驰履任。崇祯间官至都御史。有诗文集。